**Oznam pre stravníkov ŠI v školskom roku 2023/2024**

1. **Úhrada stravného**

Úhrada stravného sa realizuje bezhotovostným platobným stykom mesačne vopred nasledovne:

* uskutočňuje sa formou paušálneho preddavku (trvalý príkaz na úhradu obmedzený na čas od augusta do mája alebo internetbankingom), trvalý príkaz si zadáte vo Vašej banke,
* výška mesačného poplatku je stanovená na sumu zodpovedajúcu 20 stravným dňom, čo po zaokrúhlení predstavuje mesačný preddavok **160,00 €,**
* termín realizácie platby je najneskôr do 20. dňa v mesiaci (bez júna a júla),
* **termín zadania prvej platby je 20.08.2023 (najneskôr 31.08.2023 – platba na september - len pri prvej platbe na september),**
* termín zadania poslednej platby je 20.05.2024 – platba na jún,
* pripísaním sumy na účet školskej jedálne bude stravník automaticky prihlásený na nasledujúci mesiac na stravovanie (nie je potrebné nosiť potvrdenia o úhrade),
* v prípade zmeny, čísla účtu z ktorého sa stravné uhrádza – uvedeného na prihláške na stravovanie, žiadam Vás o okamžité písomné oznámenie uvedenej skutočnosti,
* **poštové poukážky sa nevydávajú.**

**Poplatok za 1 odobraté jedlo (v hodnote surovín):**

Raňajky 0,95 €, desiata 0,80 €, obed 2,10 €, olovrant 0,70 €, večera 1,20 €.

**Režijné náklady:**

Raňajky 0,10 €, obed 0,30 €, večera 0,20 €.

Úhrada za celodennú stravu pre ubytovaného žiaka je **6,35 €.**

**Údaje pre zadanie trvalého príkazu:**

**Číslo účtu/ IBAN (školskej jedálne):** SK03 8180 0000 0070 0066 3463

**Variabilný symbol:** evidenčné číslo stravníka bude stravníkovi pridelené po odovzdaní prihlášky na stravovanie u vedúcej školskej jedálne.

Tento údaj je veľmi dôležitý nakoľko sa jedná o údaj, ktorý zabezpečí správne priradenie platby stravníkovi – prosím neuvádzajte iné číselné údaje.

**Správa pre prijímateľa – účel platby alebo poznámka:** uviesť priezvisko a meno žiaka a triedu žiaka – prosím neuvádzajte meno rodiča alebo iné poznámky, pozor - priezvisko platiteľa (rodiča) nemusí byť totožné s priezviskom žiaka.

1. **Prihlasovanie a odhlasovanie na stravovanie**

Záujemca o stravovanie si vyzdvihne prihlášku na stravovanie u vedúcej školskej jedálne alebo vytlačí z internetovej stránky školy v časti „Stravovanie“ – vyplnenú a podpísanú odovzdá vedúcej školskej jedálne. Na stravovanie môže byť prihlásený až po odovzdaní uvedenej prihlášky.

Odber stravy ako aj odhlasovanie sa vykonáva elektronickým systémom prostredníctvom identifikačného čipu, ktorý si stravník zakúpi u vedúcej školskej jedálne. Tento čip mu bude slúžiť po celú dobu stravovania v školskej jedálni.

**Cena jedného čipu: 6,00 €**

**Na začiatku mesiaca bude stravník prihlásený na stravovanie:**

* **automaticky elektronickým systémom** – pripísaním sumy na účet školskej jedálne bude stravník automaticky prihlásený na stravovanie na nasledujúci mesiac – nie je potrebné nosiť potvrdenie o úhrade,
* **automaticky elektronickým systémom** – v prípade, že úhrada stravného nebola včas zrealizovaná bude prihlásený len do výšky preplatku na stravnom za predchádzajúce obdobie – stravník si má možnosť prekontrolovať túto skutočnosť cez terminál na objednávanie stravy umiestnený pred vstupom do školskej jedálne – prihlásenie je vyznačené symbolom „ X “, na nasledujúce obdobie bude prihlásený až po pripísaní sumy na účet školskej jedálne,

1. **Výdaj obedov**

* **od 11:45 hod. do 15:00 hod.**

1. **Odhlasovanie zo stravy**

Kedy sa odhlasuje:

* + počas ochorenia,
  + počas školských akcií – týka sa to len niektorých tried – výlety, exkurzie, účelové cvičenia, kurzy pohybovej aktivity, súvislá odborná prax a podobne,
  + počas neprítomnosti v škole.

Odhlasovanie zo stravy sa vykonáva:

* v pondelok do 07:30 hod.,
* v utorok a v stredu do 13:30 hod.,
* vo štvrtok do 11:30 hod.

**Stravník sa môže zo stravy odhlásiť v uvedených termínoch:**

Štandardne:

* u službukonajúcej vychovávateľky minimálne deň vopred

V závažných prípadoch (choroba):

* zákonný zástupca telefonicky nahlási u službukonajúcej vychovávateľky (napr. v nedeľu) osobne, na telefónnom čísle, alebo emailom:
* telefónne číslo: 051/7723668,
* email: [odhlasky@sospodnikania.sk](mailto:odhlasky@sospodnikania.sk)

**Upozorňujem Vás, že po tomto termíne elektronický systém neumožní odhlásiť sa zo stravy na nasledujúci deň.**

V prípade náhleho ochorenia stravníka je možné stravu odobrať **v prvý deň do obedára a to v čase od 11:45 hod. do 12:05 hod.** **Počas hlavného výdaja t.j. od 12:05 hod. do 15:00 hod. sa strava do obedára nevydáva.** **Čip je neprenosný !!!**

POZOR!

**ZA NEODOBRATÚ ALEBO VČAS NEODHLÁSENÚ STRAVU SA NÁHRADA NEPOSKYTUJE.**

1. **Zabudnutie čipu**

* ak si stravník zabudne čip na stravovanie - v kancelárií vedúcej školskej jedálne mu bude vystavený náhradný stravný lístok, a zároveň bude zablokovaný odber stravy na čipe,
* náhradné stravné lístky sa vydávajú **do 11:45 hod.,**
* **v čase hlavného výdaja stravy od 12:05 hod. do 15:00 hod. sa náhradné lístky nevydávajú.**

1. **Strata čipu**

* túto skutočnosť treba **okamžite nahlásiť v kancelárii vedúcej školskej jedálne**, kde bude čip následne zablokovaný pre prípad neoprávneného použitia,
* pre pokračovanie v stravovaní je potrebné zakúpiť nový čip.

1. **Vrátenie preplatku stravného**

* vyúčtovanie zálohových platieb (preplatok stravného) sa uskutoční do konca školského roka, t. j. do 31. júla poukázaním na účet stravníka, z ktorého boli realizované platby (v prípade zmeny čísla účtu, z ktorého sa stravné uhrádza – uvedeného na prihláške na stravovanie, žiadam Vás o okamžité písomné oznámenie uvedenej skutočnosti),
* v prípade ukončenia stravovania – v priebehu školského roka, sa vyúčtovanie zálohových platieb (preplatok) uskutoční na základe žiadosti o vrátenie preplatku (vzor žiadosti nájdete na internetovej stránke školy v sekcii „Stravovanie“), Žiadosť o vrátenie preplatku nemusia odovzdávať žiaci, ktorí ukončili stravovanie na konci školského roka.

1. **Nedoplatok na stravnom a poplatku za ubytovanie**

* úhradu stravného a poplatku za ubytovanie je potrebné vykonávať vopred v termíne do 20. dňa v mesiaci, ktorý predchádza mesiacu, za ktorý sa stravné uhrádza,
* v prípade neuhradenia stravy do 5. dní po termíne, je povinná vedúca ŠJ vyzvať na spoluprácu vedúcu ŠI a zaslať zákonnému zástupcovi, alebo ubytovanej osobe, výzvu s informáciou, že v prípade nezaplatenia záväzku na stravnom a ubytovaní bude postupovať v zmysle platných zákonov a právnych noriem.

1. **Odhlásenie sa zo školského stravovania**

* stravník, ktorý chce ukončiť v priebehu školského roka stravovanie v školskej jedálni z dôvodu ukončenia pobytu na školskom internáte odovzdá v kancelárii vedúcej školskej jedálne „Žiadosť o vrátenie preplatku za stravu“ – (vzor oznámenia nájdete na internetovej stránke školy v sekcii „Stravovanie“),
* na konci školského roku budú preplatky automaticky vrátené bez žiadostí stravníka ku dňu účtovnej uzávierky. V prípade nejasností alebo požiadaviek obráťte sa na vedúcu školskej jedálne a určite nájdeme riešenie.